ઓસ્લો, 10 ડિસેમ્બર: આંતરરાષ્ટ્રીય સરહદ પર ભારત અને પાકિસ્તાનની વચ્ચે તણાવમાં વધારો થયો છે. પરંતુ બંને રાષ્ટ્રો સાથે અમનના બંને ચહેરાઓને બુધવારે દુનિયાના સર્વોચ્ચ સન્માન નોબેલ શાંતિ પુરસ્કારથી નવાજવામાં આવશે. ભારતના કૈલાશ સત્યાર્થી અને પાકિસ્તાનની મલાલા યૂસૂફઝઇને આ પુરસ્કાર નોર્વેની રાજધાની ઓસ્લોમાં આપવામાં આવશે. નોબેલ શાંતિ પુરસ્કારની જાહેરાત લગભગ બે મહિના પહેલા થઇ ગઇ હતી, પરંતુ હવે વારો છે તેમને સંયુક્ત રીતે નવાઝવાનો. બુધવારે જ્યારે કૈલાશ સત્યાર્થી અને મલાલા યૂસુફઝઇને આ સન્માન મળશે, ત્યારે નોબેલ પુરસ્કારોના ઇતિહાસમાં એક નવો અધ્યાય જોડાઇ જશે.